Nicklas Helenius, Kasper Kusk og Henrik Dalsgaard er i den 25 mand store trup, der netop nu er på træningslejr i Arizona i USA. Træningsopholdet skal være der til den 31. januar, og spillerne er hjemme i Danmark igen fredag den 1. februar 2013 . Ligalandsholdet består af en flok helt unge spillere men også en flok bundrutinerede navne som FCK's Lars Jacobsen, FC Nordsjællands Nicolai Stokholm og Brøndbyspilleren Dennis Rommedahl. Henrik Dalsgaard og Kasper Kusk har begge spillet U21-landskampe, mens Nicklas Helenius som den eneste af de udtagne AaB'ere har erfaring fra A-landsholdet. Han er indskiftet i to landskampe. Ligalandsholdet skal på turen til USA spille kampe i tre forskellige byer: I Arizona spiller de mod Canada (Ligalandshold), i Casa Grande mod Real Salt Lake (U21) og i Glendale ved Phoenix mod Mexico (Ligalandshold). Ligalandsholdets udtages ad hoc-mæssigt almindeligvis én gang årligt med henblik på en træningstur til udlandet i januar.

Opsummering:
Kasper Kusk er sammen med Nicklas Helenius og Henrik Dalsgaard i øjeblikket på træningslejr med ligalandsholdet i USA.